న్యూఢిల్లీ: కాంగ్రెస్ అధినేత్రి సోనియా గాంధీ ఐదు రాష్ట్రాల ఎన్నికల ప్రచారానికి దూరంగా ఉండనున్నారు. గత కొంత కాలంగా అనారోగ్య సమస్యలతో బాధపడుతున్న ఆమె ఇటీవల యూపీలో నిర్వహించిన రోడ్ షోలో పాల్గొని అస్వస్థతకు గురయ్యారు. సోనియా గాంధీ నాటి నుంచి నెల రోజులకుపైగా ఇంటికే పరిమితమయ్యారు. ఉత్తరప్రదేశ్లో ఎస్పీతో కాంగ్రెస్ పొత్తు నేపథ్యంలో ఆ రాష్ట్రంలోనైనా ఆమె ఎన్నికల ప్రచారం చేస్తారని అంతా భావించారు. అయితే సోనియా గాంధీ ఎక్కడా ఎన్నికల ప్రచారంలో పాల్గొనడంలేదంటూ ఆ పార్టీ వర్గాలు మంగళవారం స్పష్టం చేశాయి.
newdhilly: congress adhinetri sonia gaandhi aidu rashtrala ennikala prachaaraaniki dooramgaa undanunnaru. gatha kontha kaalamgaa anarogya samasyalatho baadhapadutunna aame iteevala upilo nirvahinchina rod sholo palgoni aswasthataku gurayyaru. sonia gaandhi naati nunchi nela rojulakupaigaa intike parimitamayyaaru. uttarapradeshlo espeetho congress pottu nepathyamlo aa rashtramlonaina aame ennikala prachaaram chestaarani antaa bhaavinchaaru. ayithe sonia gaandhi ekkada ennikala prachaaramlo palgonadamledantu aa party vargaalu mangalavaaram spashtam chesaayi.